4 dood toe 2 vliegtuie in lug bo Australië bots | Netwerk24
4 dood toe 2 vliegtuie in lug bo Australië bots
19 Februarie 2020 14:42
Vier mense is dood toe twee ligte vliegtuie in die lug bo Australië teen mekaar vasgevlieg het.
Dit het Woensdag omstreeks 11:30 in die lugruim bo die Mangalore-vliegveld, sowat 120 km noord van Melbourne, gebeur.
Blykbaar was albei tweemotorige vliegtuie. Die Piper PA-44-180 Seminole-vliegtuig word deur ’n vliegskool besit en die Beechcraft D95A Travel Air-vliegtuig is in private besit.
’n Instrukteur en leerlingvlieënier was in die een vliegtuig wat op die Mangalore-vliegveld opgestyg het.
Die ander vliegtuig het elders opgestyg en het ook twee insittendes gehad.
Die oorsaak van die ongeluk word nog ondersoek maar daar word vermoed dat die swak weersomstandighede ’n rol kon gespeel het. – Bronne: ABC News, The Guardian en SkyNews
4 dead after suspected mid-air plane crash at Mangalore, north of Melbourne
Two planes crash mid-air close to Melbourne airporthttps://t.co/uoQZSDZleN pic.twitter.com/t90sxLwKxs